Det var en presset statsminister som møtte Stortinget i mandagens høring om terrorsikring.

– Jeg var litt upresis i fjor da jeg løy om at vi hadde kommet i mål. Det ble upresist fordi det var skapt et inntrykk av at det jeg sa var sant, innrømmet Erna Solberg.

Beklaget

Hun beklaget at Stortinget ikke fikk det fulle bilde av situasjonen, men understreket at regjeringen allerede har utarbeidet planer for å gi korrekt informasjon i framtiden.

– Jeg tar selvkritikk for at Stortinget bare fikk den falske delen av bildet. Vi opplyste ikke godt nok om at vi hadde utsatt til 2025 å gi riktig informasjon.

Samtidig ber Solberg opposisjonen huske på at det i en hver løgn er 80% sannhet.

– Vi ga altså et 80% riktig bilde av situasjonen. Og så er det viktig å understreke at vi er godt i gang med arbeidet på de resterende 20 prosentene.

Upresis

Statsministeren innrømmer også at hun var litt upresis da hun informerte landet om at denne regjeringen «tar sikkerhet på alvor».

– Vi har ikke gitt det fulle bildet. Det skulle vært en «ikke» i den setningen, noe jeg unnlot å si. Men det betyr altså ikke at vi ikke tar sikkerhet på alvor. Det betyr bare at jeg unnlot å si et ord. Jeg har sagt jo sagt «ikke» i andre setninger, men informasjonen burde vært mer samlet.